b'\n_START_ARTICLE_\nIskander\n_START_PARAGRAPH_\nIskander (NATO klasifikacijoje\xc2\xa0\xe2\x80\x93 SS-26 Stone, rus. \xd0\x98\xd1\x81\xd0\xba\xd0\xb0\xd0\xbd\xd0\xb4\xd0\xb5\xd1\x80)\xc2\xa0\xe2\x80\x93 operatyvinis-taktinis raket\xc5\xb3 kompleksas gaminamas Rusijoje, skirtas paleisti trumpo nuotolio, vienapakop\xc4\x97ms raketoms._NEWLINE_Raketa\xc2\xa0\xe2\x80\x93 kvazibalistin\xc4\x97 (angl. quasiballistic missile). Viso skryd\xc5\xbeio metu raketa valdoma aerodinaminiais ir duj\xc5\xb3 dinaminiais vairais. Raketa gaminama naudojant stealth technologij\xc4\x85: ma\xc5\xbeas atspind\xc5\xbeio pavir\xc5\xa1ius, n\xc4\x97ra i\xc5\xa1siki\xc5\xa1an\xc4\x8di\xc5\xb3 element\xc5\xb3, padengta specialiu sluoksniu suma\xc5\xbeinan\xc4\x8diu aptinkamum\xc4\x85. Didesn\xc4\x99 laiko atkarp\xc4\x85 raketa skrieja plok\xc5\xa1\xc4\x8dia trajektorija atmosferoje, atlikdamos klaidinan\xc4\x8dius manevrus. Raketos nusitaikymas\xc2\xa0\xe2\x80\x93 mi\xc5\xa1rus. Pirmoje ir vidurin\xc4\x97je skryd\xc5\xbeio faz\xc4\x97je raketa nutaikoma inerci\xc5\xa1kuoju b\xc5\xabdu, baigiamajame\xc2\xa0\xe2\x80\x93 optiniu._NEWLINE_2008\xc2\xa0m. lapkri\xc4\x8dio 5 d. Rusijos federacijos prezidentas Dmitrijus Medvedevas metin\xc4\x97je kalboje pa\xc5\xbead\xc4\x97jo, kad Rusija dislokuos Kaliningrado srityje raketin\xc4\xaf kompleks\xc4\x85 Iskander. Tokiu b\xc5\xabdu Rusija planuoja neutralizuoti netoli savo sien\xc5\xb3 esant\xc4\xaf nauj\xc4\x85 pozicin\xc4\xaf amerikieti\xc5\xa1kos sistemos PRG (Prie\xc5\xa1raketin\xc4\x97 gynyba) rajon\xc4\x85._NEWLINE_2013\xc2\xa0m. gruod\xc5\xbeio 15 d. vokie\xc4\x8di\xc5\xb3 laikra\xc5\xa1tis \xe2\x80\x9eBild\xe2\x80\x9c, remdamasis \xc5\xa1altiniais saugumo tarnyboje prane\xc5\xa1\xc4\x97, kad Rusija Kaliningrado srityje prie sienos su Lietuva dislokavo artimojo nuotolio raketas Iskander-M.'